OSNOVNA ŠKOLA STJEPANA RADIĆA ČAGLIN

VLADIMIRA NAZORA 3

34350 ČAGLIN

- Ustrojbena jedinica programa predškolskog odgoja i obrazovanja za djecu rane i predškolske dobi

od navršene tri godine života do polaska u osnovnu školu, pri OŠ S. Radića Čaglin -

KLASA: 602-01/22-01/80

URBROJ: 2177-21-01-22-01

Čaglin, 6. 6. 2022. godine

Na temelju Odluke o ostvarenju prava i prednosti pri upisu djece rane i predškolske dobi od navršene tri godine života do polaska u osnovnu školu, pri OŠ S. RADIĆA ČAGLIN u program Ustrojbene jedinice programa predškolskog odgoja i obrazovanja za djecu rane i predškolske dobi od navršene tri godine života do polaska u osnovnu školu, pri OŠ S. Radića Čaglin , Osnovna škola Stjepana Radića Čaglin raspisuje:

NATJEČAJ ZA UPIS DJECE U 2022./2023. PEDAGOŠKU GODINU

Natječaj za upis djece u Ustrojbenoj jedinica programa predškolskog odgoja i obrazovanja za djecu rane i predškolske dobi od navršene tri godine života do polaska u osnovnu školu, pri OŠ S. Radića Čaglin trajat će od dana raspisivanja, zaključno s 24**. lipnja 2022. godine**.

Zahtjev za nastavak korištenja usluga (dosadašnji korisnici usluga) za pedagošku godinu 2022./2023. primati će se u razdoblju od 6. lipnja do 24. lipnja 2022. godine, kao i Prijave za upis djece (novoprijavljeni).

Prijavom na natječaj roditelji su suglasni da Osnovna škola Stjepana Radića Čaglin kao voditelj zbirke osobnih podataka može prikupljati, obrađivati i koristiti osobne podatke u svrhu postupka provedbe natječaja u skladu sa zakonskim propisima.

Prednost pri upisu sukladno Odluci osnivača ostvaruje dijete koje:

- zajedno s oba roditelja ima prebivalište u Općini Čaglin

- dijete koje zajedno sa samohranim roditeljem ima prebivalište u Općini Čaglin

- dijete kojem je dodijeljen skrbnik ili je smješteno u udomiteljsku obitelj, neovisno o njegovom prebivalištu, ako njegov skrbnik ili udomitelj ima prebivalište u Općini Čaglin

Djeca čiji se jedan ili oba roditelja obrazuju, odnosno ostvaruju status redovitog studenta ili učenika, izjednačavaju se u svojim pravima na ostvarenje prednosti sa zaposlenim roditeljima.

Radi ostvarenja prednosti pri upisu djeteta roditelji su dužni uz *Prijavu za upis djeteta* priložiti dokaze o činjenicama bitnim za ostvarenje prednosti pri upisu članka 4. ove Odluke:

1. Za dijete zaposlenih roditelja i redovite studente/učenike – potvrdu poslodavca o zaposlenju roditelja, za roditelje zaposlene u inozemstvu službeni prijevod odgovarajuće potvrde kojom se dokazuje činjenica postojanja ugovora o radu, odnosno činjenica mirovinskog osiguranja temeljenog na radu; za redovne studente/učenike potvrda fakulteta/škole o statusu redovitog studenta ili učenika, ne stariju od dana objave javnog poziva natječaja.
2. Za dijete iz obitelji s troje ili više djece – presliku izvoda iz matične knjige rođenih ostale malodobne djece u obitelji
3. Za dijete s teškoćama u razvoju – presliku mišljenja stručnog povjerenstva osnovanog po propisima iz područja socijalne skrbi ili odgovarajući medicinski i drugi nalaz, mišljenje i rješenje nadležnih tijela, ustanova i vještaka
4. Za dijete samohranog roditelja – presliku smrtnog lista, smrtovnice ili izvadak iz matice umrlih za preminulog roditelja, te drugo uvjerenje nadležnog tijela kojim se dokazuje da roditelj sam skrbi i uzdržava dijete
5. Za dijete u udomiteljskoj obitelji i djecu pod skrbništvom – presliku rješenja nadležnog tijela
6. Za dijete roditelja žrtava i invalida Domovinskog rata – presliku rješenja nadležnog ministarstva o statusu žrtve ili invalida Domovinskog rata

**Uz ispunjeni obrazac Prijavnice za upis djeteta u** **Ustrojbenoj jedinici programa predškolskog odgoja i obrazovanja za djecu rane i predškolske dobi od navršene tri godine života do polaska u osnovnu školu, pri OŠ S. Radića Čaglin , roditelji su dužni priložiti:**

1. popunjena i potpisana Prijava za upis djeteta,

2. preslika rodnog lista ili izvatka iz matične knjige rođenih,

3. preslika uvjerenja (MUP-a) o prebivalištu djeteta, ne starijeg od 1 mjeseca

4. preslika osobnih iskaznica oba roditelja ili uvjerenje o prebivalištu (ne starije od 1

5. mjeseci) oba roditelja/samohranog roditelja,

6. potvrde – elektronički zapis o radno pravnom statusu (ispis iz evidencije HZMO-a) za

oba roditelja/samohranog roditelja

7. potvrdu nadležne ustanove za dijete s teškoćama u razvoju,

8. preslike ostalih dokumenata kojima se dokazuje neka od prednosti pri upisu

9. liječnička potvrda djeteta

10. kopiju iskaznice imunizacije (potvrda o cijepljenje)

Uz Zahtjev za nastavak pohađanja Ustrojbene jedinice roditelj/skrbnik dužan je dostaviti:

a) Liječničku potvrdu djeteta

b) Kopiju iskaznice imunizacije (potvrda o cijepljenju)

c) Preslike ostalih dokumenata kojima se dokazuje neka od prednosti pri upisu

PRIJAVNICU ZA UPIS DJETETA možete preuzeti na web stranici OŠ Stjepana Radića Čaglin i web stranici Općine Čaglin.

Prijava se dostavlja na adresu:

**OSNOVNA ŠKOLA STJEPANA RADIĆA ČAGLIN**

**VLADIMIRA NAZORA 3**

**34350 ČAGLIN**

**- Ustrojbenoj jedinici programa predškolskog odgoja i obrazovanja za djecu rane i predškolske dobi**

**od navršene tri godine života do polaska u osnovnu školu, pri OŠ S. Radića Čaglin -**

**RAVNATELJICA ŠKOLE**

**SLAĐANA ŠVAJDA**